આ અંગે મળતી વિગતો અનુસાર શામળાજી પોલીસ સ્ટેશન ખાતેથી પ્રોહિબીશનના મુદ્દામાલની ચોરી ત્રણ માસ અગાઉ થઈ હતી. દારૂ ચોરનાર શખ્શોને શોધી કાઢવા પોલીસે ચક્રો ગતિમાન કર્યા હતા. ત્યારે શનિવારના રોજ એલસીબી પીઆઈ એન.કે.રબારી અને ટીમને બાતમી મળી હતી. કે આરોપીઓ મોડાસા ખાતે આવનાર છે ત્યારે પોલીસે મોડાસા ખાતે વોચ ગોઠવી હતી અને બે આરોપીઓ નેરીયુસ ઉર્ફે લાલો નગીનભાઈ ડામોર (રહે.જેસીંગપુર,અરવલ્લી) અને અજય ઉર્ફે રવિ રતીલાલ ભગોરા (રહે.ધોલવાણી, અરવલ્લી)ને ઝડપી પાડ્યા હતા. આરોપીઓને ઝડપી શામળાજી પોલીસ સ્ટેશન ખાતે સોંપી પોલીસે કાયદેસરની કાર્યવાહી હાથ ધરી છે. નોંધનીય છે કે શામળાજી પોલીસ સ્ટેશનમાં ટ્રલરમાં રહેલો દારૂનો જથ્થો ચોરી કરી શખ્સો ફરાર થઇ જતાં ફરિયાદ નોંધાવા પામી હતી.